Քանի որ Պետքարտուղարության ծրագիրը, որով 23 երկրներից ժամանած լրագրողների մեր խումբը շրջագայում էր ԱՄՆ-ում, «Երիտասարդություն եւ քաղաքականություն» վերնագիրն էր կրում, բնականաբար, կազմակերպիչների ջանքերն ուղղվել էին, եւ ուշադրությունը կենտրոնացած էր նրան, որ հավասարակշռություն լինի ԱՄՆ նախագահի հանրապետական եւ դեմոկրատ թեկնածուների ճամբարների հետ մեր շփումների միջեւ, առնվազն դրանց հասանելիությունը լինի հավասար: Սակայն որքան էլ ջանքեր գործադրվեն… նախ պետք է Թրամփի համակիրներ գտնվեին, որոնք իրենց նախընտրության մասին բարձրաձայն խոսեին, իսկ Վաշինգտոնում կամ Վիրջինիայում այդպիսիք չէին հանդիպում: